8 Mindeskrift for J. Steenstrup. II. 



Forretningen for Enken, af hendes Døttre var den ældste gift og de tre andre hjalp med 

 ved Husets Styrelse, den yngste af dem Ida, som senere skulde blive Stp.s Hustru, blev 

 netop i dette Efteraar konfirmeret. Den næstældste Søn Hans studerede Theologi i 

 København, den yngste Andreas var jævnaldrende med lapetus og hans Skolekamme- 

 rat, en tredie, Konrad, blev Landmand. lap. var en flittig og for alle Fag interesseret 

 Discipel, som vandt sig alle Læreres Gunst, ganske særligt var han yndet af den ypper- 

 lige Rektor Emmanuel Tauber, »den gode, velsignede Professor«, som Pastor Stp. ofte 

 udbryder; »han er dog en af de første Mænd i Landet«, skriver en af Sønnerne om ham. 



Men ikke alle Fag gik lige let; med den danske Stil kneb det, ogsaa fordi den første 

 Undervisning, han havde modtaget heri, havde været ringe. Adjunkt Colding bebrej- 

 dede lapetus, at han skrev Dansk, som om det var oversat fra Latin, hvorfor han raa- 

 dede ham til at læse Ingemanns Romaner, hvad der hjalp noget, selv om det ogsaa kunde 

 mærkes senere i Livet, at han var tilbøjelig til at forme sin Sætningsbygning for tungt, 

 løvrigt var det ikke æsthetisk Læsning, som var hans Hovedkærlighed. Nej, al lapetus' 

 Fritid blev anvendt paa Vandringer i Naturen og Iagttagelser over dens Liv og paa 

 Indsamlinger af forskellig Art. Den ene Broder skrev til ham (10-12-1830): »Det er 

 vist sommetider kedeligt for Dig, at Du nu er ene, da plantæ og lapides vel ej altid ere 

 underholdende«, og den anden spørger samtidig: »Kan den lille Kaarsberg rummes i 

 Kammeret med alle Dine Forsteninger, Planter etc.?«. 



Gartner Beck i Aalborg, hos hvem Faderen jævnlig købte Planter, var Fader til 

 Dr. Henrik Beck, der havde kastet sig over Botanik og Zoologi, især Konkyliologi, og 

 havde i Gottingen faaet en Doktorgrad; tidligt var lapetus kommen i Forbindelse med 

 ham. I Juli 1831 havde Aalborg den Glæde at have Prins Christian Frederik (Christian 

 VIII) som Gæst i flere Dage. Prinsen var paa en stor Rundrejse i Jylland for at lære 

 dennc^ Landsdel og dens Befolkning at kende. Det var ikke alene Byerne, han besøgte, 

 rundt om gæstede han Herregaarde, og især besøgte han alle de Steder, som kunde 

 have Interesse for ham som den Naturforsker og ivrige Samler han var. Fra Aalborg 

 var han saaledes paa Udflugt til Store Vildmose og Sandalshøjen, han besøgte Skagens 

 Gren og Klitterne, senere rejste han paa geognostiske Undersøgelser til Fur og Mors. 

 lapetus Stp. vidste, at hans ældre Ven Dr. Beck skulde ledsage Prinsen paa Jyllands- 

 rejsen, og han var helt opfyldt deraf. Derfor skrev Pastor Stp. ogsaa til Sønnen: »Se 

 om Du ej faar Lov at rejse med Prinsen herop for at fange Fluer og botanisere — han 

 reiser jo som en stor Elsker af Naturhistorien«. lapetus' Bestræbelser paa denne Tid 

 for gennem Brødrene i København at faa en rigtig fm Kasket synes at tyde paa For- 

 haabninger i saa Henseende. Men om dette virkelig lykkedes for Eleven i Latinskolen 

 — han var da Rekonvalescent efter en haard Sygdom — , faar staa hen; vist er det dog, 

 at Dr. Beck fem Aar senere skrev fra London (24-1-1836) til Stp.: »mine Ideer om den 

 vulkanske Indflydelse paa Forstyrrelsen og Omvæltningen af flere Partier af Kridtforma- 



